European Border Breakers Awards

 Hvert år anerkender European Border Breakers Awards (EBBA) ti musiktalenter eller grupper, som har haft succes med at nå ud til publikum uden for deres eget land med deres internationale debutalbum inden for det seneste år. Tidligere vindere af European Border Breakers Award omfatter blandt andet Adele, Tokio Hotel, The Baseballs, Zaz, Lykke Li, Milow, Katie Melua, Damian Rice, Caro Emerald, Stromae og Mumford & Sons.

Organisation 
EBBA-prisen blev lanceret af Europa-Kommissionen og er en pris, der uddeles af EU. Udvælgelsen og prisoverrækkelsen arrangeres af Noorderslag Foundation, der arbejder for at fremme udbredelsen af europæisk popmusik.

Partnere 
 European Broadcasting Union (EBU)
 European Talent Exchange Program (ETEP), der har oprettet et netværk for populære europæiske musikfestivaler, der gør det lettere at booke europæiske bands fra andre lande. Programmet informerer også medierne om talentfulde europæiske musikere.

Udvælgelse af vinderne 
De nominerede musikere eller grupper til European Border Breakers Awards udvælges ud fra følgende kriterier:
 Musikerens succes med sin internationale debutplade i andre europæiske lande end sit hjemland inden for det seneste år.
 Hvor meget spilletid musikeren har fået på radiokanaler, der hører under European Broadcasting Union (EBU).
 Musikerens succes på europæiske festivaler (ETEP) uden for hjemlandet.

Publikumsprisen 
Siden 2010 er der også blevet afholdt en onlineafstemning, der afgør, hvilken EBBA-vinder der, ud over den "almindelige" pris, skal modtage publikumsprisen. Første vinder var den belgiske singer-songwriter Milow. I 2011 vandt det tyske rock'n'rollband The Baseballs prisen.

Prisuddelingen 
Siden 2009 har prisuddelingen fundet sted hvert år i januar på Eurosonic Noorderslag-festivalen i den hollandske by Groningen med BBC-værten og musikeren Jools Holland som vært. EBBA-vinderne optræder live i løbet af showet samt på selve festivalen. Tidligere års vindere inviteres til at optræde som special guests. Ceremonien optages af den hollandske offentlige tv-station NOS/NTR og sendes via kanalen NET3. Showet vises hvert år på adskillige europæiske tv-kanaler.

Baggrund 
EBBA blev lanceret af Europa-Kommissionen i 2004. Formålet med prisen er at fremme udbredelsen af popmusik på tværs af grænserne og understrege Europas store musikalske mangfoldighed. European Border Breakers Awards støttes gennem EU's kulturprogram, der har til formål at fremme grænseoverskridende mobilitet for musikere og professionelle kulturarbejdere, øge den tværnationale udbredelse af kunstneriske og kulturelle frembringelser og forbedre den interkulturelle dialog.

Liste over vindere

Vindere af EBBA-prisen 2004

Vindere af EBBA-prisen 2005

Vindere af EBBA-prisen 2006

Vindere af EBBA-prisen 2007

Vindere af EBBA-prisen 2008

Vindere af EBBA-prisen 2009

Vindere af EBBA-prisen 2010 

Vinder af publikumsprisen: Milow

Vindere af EBBA-prisen 2011 

Vinder af publikumsprisen: The Baseballs

Vindere af EBBA-prisen 2012 

Vinder af publikumsprisen: Selah Sue

Vindere af EBBA-prisen 2013

Vindere af EBBA-prisen 2014

Vindere af EBBA-prisen 2015 

Vinder af Publikumsprisen: The Common Linnets

Pris for bedste optræden ved festivalen (uddelt for første gang)): Jungle

Vindere af EBBA-prisen 2016 

Vinder af Publikumsprisen: Carnival Youth

Vindere af EBBA-prisen 2017 

Vinder af Publikumsprisen: Dua Lipa

2018 

Public Choice Award: Kristian Kostov

Henvisninger

Eksterne links 
 Oficielt website 
 EBBA på Europa-Kommissionens kulturportal
 Eurosonic Noorderslags website

Musikpriser